Държавен вестник, бр. 39, 2010 г., стр. 9

БРОЙ  39	
Д Ъ Р Ж А В Е Н  В Е С Т Н И К 	
СТР.  9  
МИНИСТЕРСТВО 
НА ИКОНОМИКАТА, 
ЕНЕРГЕТИКАТА И ТУРИЗМА
СПОРАЗУМЕНИЕ
за икономическо сътрудничество между 
правителството на Република България и 
правителството на Република Сърбия
(Утвърдено с Решение № 101 от 26 февруари 
2010 г. на Министерския съвет. В сила от 10 
март 2010 г.)
ПРЕАМБЮЛ
Правителството на Република България и 
правителството на Република Сърбия (наричани 
по-нататък „договарящите се страни“),
Съзнавайки, че пълноправното членство 
на Република България в Европейския съюз 
и произтичащите от това за Република Бъл­
гария задължения изискват по-нататъшното 
подобряване и усъвършенстване на договорно-
правната база на двустранните икономически 
взаимоотношения,
Потвърждавайки твърдото си намерение да 
развиват позитивните страни на традиционните 
си икономически взаимоотношения,
Изразявайки своята готовност в търсенето на 
средства и начини за укрепването и развитието 
на взаимноизгодното сътрудничество,
Имайки предвид правата и задълженията, 
произтичащи от Договора за присъединяване, 
подписан на 25 април 2005 г. между Европейс­
ките общности и техните страни членки, от 
една страна, и Република България, от друга 
страна,
Изразявайки убеждението, че присъединява­
нето на Република България към Европейския 
съюз ще предостави нови възможности за 
разширяването на двустранното икономическо 
сътрудничество,
Уверени, че това споразумение ще допри­
несе за развитие на икономическите връзки 
между тях в новите условия и в частност за 
активизиране на взаимноизгодното търговско, 
икономическо, техническо и технологично 
сътрудничество,
се договориха, както следва:
Член 1
Договарящите се страни ще съдействат за 
развитието и разширяването на взаимноизгод­
ното си икономическо сътрудничество.
Член 2
Договарящите се страни ще полагат усилия 
да развиват тяхното двустранно сътрудничество 
на широка основа, преди всичко в областите, 
посочени в приложение № 1 към това спора­
зумение.
Член 3
Договарящите се страни ще развиват и 
разширяват икономическото си сътрудничество 
чрез прилагане на мерките, посочени в прило­
жение № 2 от това споразумение.
Член 4
Договарящите се страни ще създадат Бъл­
гаро-сръбска междуправителствена комисия за 
икономическо сътрудничество, чиито задачи 
и начин на функциониране са определени в 
приложение № 3 от това споразумение.
Член 5
Договарящите се страни се съгласяват, че 
техните интереси в областта на икономичес­
ките отношения ще бъдат представлявани от 
съответните организационни подразделения 
към техните дипломатически представител­
ства: за Република България – Службата по 
търговско-икономическите въпроси в дипло­
матическото представителство на Република 
България в Република Сърбия, а за Република 
Сърбия – Посолството на Република Сърбия в 
Република България, чиито статут се определя 
от Виенската конвенция за дипломатическите 
отношения от 18 април 1961 г.
Член 6
Това споразумение не накърнява правата 
и задълженията на договарящите се страни, 
произтичащи от други международни договори/ 
членството в ЕС, по които Република България 
и Република Сърбия са страни, както и/или от 
членството им в международни организации.
Член 7
Договарящите се страни ще разрешават чрез 
преговори възникналите разногласия между 
тях във връзка с прилагането и тълкуването 
на това споразумение.
Член 8
Изменения в това споразумение ще могат 
да бъдат внасяни по взаимно съгласие между 
договарящите се страни, които ще бъдат офор­
мяни в отделни протоколи за всяко изменение.
Член 9
Приложенията и протоколите към това спо­
разумение са неразделна част от него.
Член 10
1. Това споразумение влиза в сила от да­
тата на получаването на втората от дипло­
матическите ноти, с които договарящите се 
страни взаимно се уведомяват, че вътрешните 
процедури, необходими за влизане в сила на 
споразумението, са изпълнени.
2. Това споразумение се сключва за не­
определен срок.
3. Всяка от договарящите се страни може 
да прекрати това споразумение чрез писмено 
уведомление до другата договаряща се страна. 
Действието на споразумението се прекратява от